पेंटागन अब सॉफ्टवेयर से इन्हें ट्रैक करेगा, यूक्रेन के वेपन डिपो की भी जांच होगी
Ukraine War Missing Weapons Mystery - रूस के खिलाफ युद्ध लड़ने के लिए यूक्रेन को कई देशों की तरफ से आर्थिक सहायता और हथियार मिल रहे हैं, लेकिन हाल में हुए एक खुलासे ने दुनियाभर को चौंका दिया है।
रूस के खिलाफ युद्ध लड़ने के लिए यूक्रेन को कई देशों की तरफ से आर्थिक सहायता और हथियार मिल रहे हैं, लेकिन हाल में हुए एक खुलासे ने दुनियाभर को चौंका दिया है। CNN ने एक रिपोर्ट में खुलासा किया है कि युद्ध की शुरुआत में अमेरिका की तरफ से भेजे गए कई हथियार अपराधियों और तस्करों ने चुरा लिए, जिसे ब्लैक मार्केट में बेचा जा रहा है।
अमेरिका के रक्षा मंत्रालय पेंटागन के महानिरीक्षक ने भी अपनी अंडर जांच में कहा है कि फरवरी से सितंबर 2022 के बीच भेजे गए कुछ हथियार यूक्रेनी सेना तक नहीं पहुंचे। हथियारों के गायब होने की खबर सामने आने के बाद अमेरिकी रक्षा मंत्रालय में हड़कंप मच गया।
पेंटागन में डिफेंस पॉलिसी के पूर्व सेक्रेटरी ने कहा है कि अमेरिकी सरकार ने फैसला किया कि हम खुद यूक्रेन में मोर्चे पर हथियारों के डिपो के ऑनसाइट इंस्पेक्शन का जिम्मा संभालेंगे। साथ ही पेंटागन ने यूक्रेनी सेना को भी हथियारों की ट्रैकिंग के लिए सिस्टम मुहैया कराया है, जिसमें स्कैनर और सॉफ्टवेयर शामिल है।
रिपब्लिकन-रूस दोनों के निशाने पर बाइडेन
रिपब्लिकन सांसदों ने अमेरिकी राष्ट्रपति जो बाइडेन पर हमला तेज कर दिया है। उनका कहना है कि यूक्रेन गैर-जिम्मेदार है। फ्लोरिडा के गवर्नर और रिपब्लिकन राष्ट्रपति उम्मीदवार रोन डिसेंटिस ने भी यूक्रेन को गैर जवाबदार कहा है। उनका कहना है कि बाइडेन ने यूक्रेन को 2022 में 1.88 लाख करोड़ रुपए की मदद दी थी।
अमेरिका में रूस के राजदूत एंटोली एंटोनोव ने कहा है कि अमेरिकी हथियार ब्लैक मार्केट में पहुंच रहे हैं,जो दुनियाभर के लिए खतरा है। अब तक अमेरिका ने यूक्रेन को स्टिंगर और जेवलिन मिसाइलें, होवित्जर्स, 10 हजार से ज्यादा ग्रेनेड लॉन्चर, सी-4 विस्फोटक और 5.9 करोड़ बुलेट दिए हैं। नेशनल एडवांस सर्फेस टू एयर मिसाइल सिस्टम, फीनिक्स घोस्ट ड्रोन और हिमार्स रॉकेट सिस्टम भी दिया है।
सख्ती के बावजूद हथियारों की चोरी और यूरोपीय बाजार में बिक्री
